CELEX: 32008R0904
Language: sl
Date: 2008-09-17
Title: Uredba Komisije (ES) št. 904/2008 z dne 17. septembra 2008 o določitvi analiznih metod in drugih tehničnih določbah, potrebnih za izvajanje izvoznega postopka za blago, ki ni zajeto v Prilogi I k Pogodbi (Kodificirana različica)

18.9.2008   
            
            
               SL
            
            
               Uradni list Evropske unije
            
            
               L 249/9
            
         
      UREDBA KOMISIJE (ES) št. 904/2008
   z dne 17. septembra 2008
   o določitvi analiznih metod in drugih tehničnih določbah, potrebnih za izvajanje izvoznega postopka za blago, ki ni zajeto v Prilogi I k Pogodbi
   (Kodificirana različica)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), in zlasti člena 9 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 4056/87 z dne 22. decembra 1987 o določitvi analiznih metod in drugih tehničnih določbah, potrebnih za izvajanje Uredbe Sveta (EGS) št. 3035/80 o splošnih pravilih za dodeljevanje izvoznih nadomestil za nekatere kmetijske proizvode v obliki blaga, ki ni zajeto v Prilogi II k Pogodbi, ter o merilih za določitev zneskov takšnih nadomestil (2), je bila bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Za zagotovitev enotnega obravnavanja izvoza iz Skupnosti blaga, ki je zajeto v Uredbi Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (4), je nujno opredeliti analizne metode in druge določbe tehnične narave.
            
         
               (3)
            
            
               Ukrepi, predvideni s to uredbo, so v skladu z mnenjem oddelka za carinsko in statistično nomenklaturo Odbora za carinski zakonik –
            
         SPREJELA NASLEDNJO UREDBO:
   Člen 1
   Ta uredba določa analizne metode, ki so potrebne za izvajanje Uredbe (ES) št. 3448/93, v zvezi z izvozi blaga, ki ni zajeto v Prilogi I k Pogodbi, ali če analizne metode ni, vrsto analiznih postopkov, ki jih je treba izvesti, oziroma princip metode, ki jo je treba uporabiti.
   Člen 2
   Skladno z opombami k Prilogi IV k Uredbi Komisije (ES) št. 1043/2005 (5) in za izvajanje te priloge se podatki, dobljeni z analizo blaga, določeni v stolpcu 3, dobijo z uporabo metod, postopkov in formul iz tega člena:
   
               1.
            
            
               
                  Sladkorji
               
               Tekočinska kromatografija visoke ločljivosti (HPLC) se uporabi za določitev posameznih sladkorjev.
               
                           A.
                        
                        
                           Vsebnost saharoze iz stolpca 3 Priloge IV Uredbe (ES) št. 1043/2005 je enaka:
                           
                                       (a)
                                    
                                    
                                       S + (2F) × 0,95,
                                       če vsebnost glukoze ni nižja od vsebnosti fruktoze,
                                       ali
                                    
                                 
                                       (b)
                                    
                                    
                                       S + (G + F) × 0,95,
                                       če je vsebnost glukoze nižja od vsebnosti fruktoze,
                                    
                                 pri čemer je:
                           
                                       S
                                    
                                    
                                       =
                                    
                                    
                                       vsebnost saharoze, določene s HPLC;
                                    
                                 
                                       F
                                    
                                    
                                       =
                                    
                                    
                                       vsebnost fruktoze, določene s HPLC;
                                    
                                 
                                       G
                                    
                                    
                                       =
                                    
                                    
                                       vsebnost glukoze, določene s HPLC.
                                    
                                 Kadar se javi prisotnost hidrolizata laktoze in/ali se ugotovijo količine laktoze ali galaktoze, se vsebnost glukoze, ki je enaka vsebnosti galaktoze (določene s HPLC), odšteje od vsebnosti glukoze (G), preden se izračuna kar koli drugega.
                        
                     
                           B.
                        
                        
                           Vsebnost glukoze iz stolpca 3 Priloge IV Uredbe (ES) št. 1043/2005 je enaka:
                           
                                       (a)
                                    
                                    
                                       G – F,
                                       kadar je vsebnost glukoze višja od vsebnosti fruktoze;
                                    
                                 
                                       (b)
                                    
                                    
                                       0 (nič),
                                       kadar je vsebnost glukoze enaka ali nižja od vsebnosti fruktoze.
                                    
                                 Kadar se javi prisotnost hidrolizata laktoze in/ali se ugotovijo količine laktoze ali galaktoze, se vsebnost glukoze, ki je enaka vsebnosti galaktoze (določene s HPLC), odšteje od vsebnosti glukoze (G), preden se izračuna kar koli drugega.
                        
                     
         
               2.
            
            
               
                  Škrob (ali dekstrin)
               
               (dekstrin je izražen kot škrob)
               
                           A.
                        
                        
                           Pri vseh oznakah KN razen oznak KN 3505 10 10, 3505 10 90, 3505 20 10 do 3505 20 90 in 3809 10 10 do 3809 10 90 se vsebnost škroba (ali dekstrina) iz stolpca 3 Priloge IV Uredbe (ES) št. 1043/2005 izračuna z uporabo formule:
                           (Z – G) × 0,9
                           pri čemer je:
                           
                                       Z
                                    
                                    
                                       =
                                    
                                    
                                       vsebnost glukoze, določene z metodo iz Priloge I k Uredbi Komisije (EGS) št. 4154/87 (6);
                                    
                                 
                                       G
                                    
                                    
                                       =
                                    
                                    
                                       vsebnost glukoze, določene s HPLC.
                                    
                                 
                     
                           B.
                        
                        
                           Za oznake KN 3505 10 10, 3505 10 90, 3505 20 10 do 3505 20 90 in 3809 10 10 do 3809 10 90 se vsebnost škroba (ali dekstrina) določi z metodo iz Priloge II k Uredbi (EGS) št. 4154/87.
                        
                     
         
               3.
            
            
               
                  Vsebnost mlečne maščobe
               
               Za določitev vsebnosti mlečne maščobe se uporabi metoda, ki temelji na ekstrakciji s petroletrom po predhodni hidrolizi s klorovodikovo kislino, ki ji sledi plinska kromatografija metilnih estrov maščobnih kislin. Če se odkrije prisotnost mlečnih maščob, se njihov odstotni delež izračuna z množenjem odstotne koncentracije metil butirata s faktorjem 25, pri čemer se ta vrednost pomnoži s celotnim masnim odstotkom vsebnosti maščobe v proizvodu in deli s 100.
            
         Člen 3
   Za izvajanje Priloge III k Uredbi (ES) št. 1043/2005 se odstotna vsebnost manitola v sorbitolu določi z metodo HPLC.
   Člen 4
   1.   Sestavi se poročilo o preskusu.
   2.   Poročilo o preskusu vključuje naslednje navedbe:
   
               —
            
            
               vse podatke, ki so potrebni za kvalitativno določitev vzorca,
            
         
               —
            
            
               uporabljeno metodo in točni sklic na pravni predpis, v katerem je navedena, ali, kjer je to primerno, podroben sklic na metodo, z navedbo vrste analiznih postopkov, ki jih je treba izvesti, ali principa metode, ki jo je treba uporabiti, kakor je opredeljeno v tej uredbi,
            
         
               —
            
            
               vse dejavnike, ki so lahko vplivali na rezultate,
            
         
               —
            
            
               rezultate analize, ob ustreznem upoštevanju načina, kako so izraženi v uporabljeni metodi, in skladnosti izraza s potrebami carine ali upravnih služb, ki so zahtevale analizo.
            
         Člen 5
   Uredba (EGS) št. 4056/87 se razveljavi.
   Sklici na razveljavljeno uredbo se upoštevajo kot sklici na to uredbo in se berejo v skladu s primerjalno tabelo v Prilogi II.
   Člen 6
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. septembra 2008
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 256, 7.9.1987, str. 1.
   
      (2)  UL L 379, 31.12.1987, str. 29.
   
      (3)  Glej Prilogo I.
   
      (4)  UL L 318, 20.12.1993, str. 18.
   
      (5)  UL L 172, 5.7.2005, str. 24.
   
      (6)  UL L 392, 31.12.1987, str. 19.
   
      PRILOGA I
      Razveljavljena uredba z njeno spremembo
      
                  Uredba Komisije (EGS) št. 4056/87
               
               
                  (UL L 379, 31.12.1987, str. 29)
               
            
                  Uredba Komisije (ES) št. 202/98
               
               
                  (UL L 21, 28.1.1998, str. 5)
               
            
   
      PRILOGA II
      Primerjalna tabela
      
                  Uredba (EGS) št. 4056/87
               
               
                  Ta uredba
               
            
                  Členi 1 do 4
               
               
                  Členi 1 do 4
               
            
                  —
               
               
                  Člen 5
               
            
                  Člen 5
               
               
                  Člen 6
               
            
                  —
               
               
                  Priloga I
               
            
                  —
               
               
                  Priloga II